ยึดพื้นที่Lv3

**ขั้นตอนการพิชิตที่ดิน LV3 ให้ได้ภายใน 4-6 ชั่วโมง(สำหรับมือใหม่)**

เชื่อได้เลยว่าเกมแนววางแผนกลยุทธ์สำหรับผู้เล่นใหม่แล้วอาจจะมองดูเหมือนว่าเล่นยาก
ซึ่งอันที่จริงแล้วเกมแนวนี้มักจะมีขั้นตอนและเทคนิคการเล่นต่างๆที่จะทำให้การเล่นเกมนั้นง่ายขึ้นและสนุกมากยิ่งขึ้น
อย่างเช่นตัวอย่างนี้จะเป็นการแนะนำขั้นตอนการพิชิตที่ดิน LV3 ให้ได้ภายในระยะเวลาที่ไม่ถือว่านานเกินไปนักให้กับผู้เล่นใหม่ได้นำไปใช้กัน

เป้าหมายหลักของเราคือที่ดิน LV3

**หลักการที่ควรรู้ในการรบคือ” รู้เขารู้เรา รบร้อยครั้งชนะร้อยครั้ง”**

เราต้องทราบข้อมูลของศัตรูในพื้นที่นั้นๆเสียก่อน
ซึ่งวิธีที่จะทราบข้อมูลส่วนนั้นคือการส่งหน่วยกล้าตาย(พูดให้ดูเท่)
หรือทหารกองเล็กๆ ออกไปสู้ในที่ดิน LV3 เพื่อเช็คจำนวนศัตรูจากรายงานศึกดูก่อนว่ามีมากแค่ไหน
ซึ่งข้อมูลส่วนนี้ผู้เล่นใหม่ไม่ต้องเสียเวลาเช็คเองอีกต่อไป
เพราะบทความนี้เราได้เช็คข้อมูลให้ทราบดังนี้ครับ

ทหารของศัตรูมีจำนวน
1972 นาย

**เป้าหมายต่อไป “ทำอย่างไรให้เรามีทหารมากกว่าศัตรู?”**

การเล่นแบบปกติในช่วง
4-6 ชั่วโมงนี้
ถือว่าอาจจะยากไปสักหน่อยที่จะทำให้ใน 1 กองพลสามารถพาทหารที่มีจำนวนมากกว่าศัตรู(1900+)
ไปออกรบกันแบบซึ่งๆหน้าได้ (สู้กันแบบ 1-1 กองพล) ดังนั้นเราจึงต้องใช้วิธีเพิ่มจำนวนทหาร
จาก 2 กองพลรวมกันให้ได้มากกว่า 1900 นายขึ้นไป
จึงจะสามารถเอาชนะศัตรูได้

โดยให้กองพลที่  1 มีทหารประมาณ 1500-1600
นาย
และกองพลที่ 2 มีทหารประมาณ 800-1000 นาย

เพียงเท่านี้ ทั้ง 2 กองพลของเรารวมกันแล้วจะมีทหาร 2300-2600 นาย
ซึ่งมากกว่าศัครูแล้วครับ

**Let’s play!**

หลังจากผ่านโหมดฝึกสอนมาแล้ว
หัวใจหลักของการเล่นเกมในช่วงนี้ให้เร็วที่สุดคือ “การทำภารกิจ”
ให้สำเร็จให้ได้มากที่สุด เพื่อรับรางวัลต่างๆ ทั้ง ทรัพยากร,
เหรียญ,และที่สำคัญการ์ดขุนพล 4 ดาว(ซุนเกี๋ยน, โจโฉ) มาสร้างกองทัพของเรา
ให้ได้ตามตัวอย่างในหัวข้อด้านบน

**แนะนำให้ทำภารกิจและเล่นตามขั้นตอนเบื้องต้นดังนี้**

ออกรบ ใช้คำสั่ง”ออกรบ”ไปยังที่ดิน LV1 จำนวน 2
ครั้ง
แนะนำให้เลือกพื้นที่ ที่มีส่วนต่อไปยังพื้นที่ LV2-3 เพราะจะมีภารกิจให้เรายึดที่ดิน
LV2 ให้เราได้ทำแน่ๆ

สร้างบ้านเมือง
ใช้ปุ่ม“ไป”เพื่อทำตามระบบแนะนำให้เราสร้าง “บ้าน”LV1

ใช้กองพลของ”เล่าหงี”ยึดที่ดิน LV1 เพิ่มอีก 1
แห่ง(ยึดที่ดิน
LV1 ได้ครบ 3 ที่พอดี)เพื่อสำเร็จภารกิจ
“(เป้าหมาย)ตั้งรากฐาน”ในขณะเดียวกันให้ส่งกองพลของ”โจโฉ”ไปยึดที่ดิน LV2 ด้วยเลยจะได้ไม่เสียเวลา

บ้านที่สร้างไว้(5 วินาที)
เสร็จพอดี สามารถทำภารกิจ”เก็บภาษี”ต่อได้เลย โดยกดที่ปุ่ม”ไป”แล้วทำตามแนะนำ

อัพเลเวลบ้านให้ถึงเลเวล 2 ใช้ปุ่ม”ไป”แล้วทำตามคำแนะนำเช่นเดิม

ในระหว่างรอบ้านอัพเกรดเลเวล 2 เสร็จ
ให้ส่งกองพลออกไปยึดที่ดิน LV1 เพิ่มอีก 2 แห่งก็จะมีที่ดินครบ
6 แห่ง(รายละเอียดภารกิจนี้คลาดเคลื่อนเพราะระบุให้มีเฉพาะที่ดิน LV1 ครบ 6
แห่ง
ความจริงแล้วตอนนี้เรามี LV1 จำนวน 5 แห่ง รวมกับ LV2 อีก 1 แห่ง)
จะทำให้สำเร็จภารกิจ”ตั้งรากฐานII” ได้ในเวลาไล่เลี่ยกัน

ในระหว่างรอการเดินทัพ ให้ทำภารกิจ”อัพเลเวลตำหนักหลักI”(รอ 1
นาทีไม่ต้องใช้หยกบังคับให้สร้างเสร็จ)

สร้างคลัง
ใช้ปุ่ม”ไป”แล้วทำตามคำแนะนำเช่นเดิมพร้อมทั้งสร้าง”โรงหลอมเหล็ก”ไปพร้อมๆกันด้วย ในขณะเดียวกันอย่าให้กองพลว่างงาน โดยส่งกองพลของ”โจโฉ” ไปยึดที่ดิน LV2
และ“เล่าหงี”ยึดที่ดิน
LV1 จะได้ไม่เป็นการเสียเวลาไปเปล่าๆ

 อัพเกรดคลังให้เป็นเลเวล
2 พร้อมทั้งสร้าง”โรงเรื่อยไม้”ไปพร้อมๆกัน
(ใช้เวลา 20 วินาทีเท่ากัน)

เมื่อรออัพเกรดคลังเลเวล 2และสร้างโรงเรื่อยไม้
เสร็จ ตอนนี้เราจะผ่านภารกิจ”(เป้าหมาย) ปริมาณการผลิตทรัพยากรI”และภารกิจอื่นๆ
พร้อมกัน ประมาณ 2-3 ภารกิจ และที่สำคัญเราจะผ่านภารกิจ “(เป้าหมาย)
ยึดครองที่ดินI”(ยึดที่ดิน LV2 จำนวน 1 แห่ง) ในทันทีเลย โดยจะได้การ์ดแม่ทัพ
“ซุนเกี๋ยน” 4 ดาว มาด้วย

ตอนนี้ให้ติดตั้ง ซุนเกี๋ยน 4 ดาวลงไปในกองพลที่
2 แทนเล่าหงี
และอย่าลืมจุดสำคัญคือ อย่าให้ทหารว่างงาน โดยส่ง โจโฉ ไปยึดที่ดิน LV2
และซุนเกี๋ยน
ยึด LV1 ไปก่อน(เก็บเลเวล ซุนเกี๋ยน) ก่อนออกร
อย่าลืมเกณฑ์ทหารเพิ่ม โดยให้ใช้ปุ่ม “ทันที” ในการเกณฑ์ จะได้ไม่เสียเวลารอ
ในส่วนนี้เราก็จะผ่านภารกิจ “ใช้ทหารสำรอง” ไปพร้อมๆกันด้วย

อัพเกรด”โรงเลื่อยไม้”และ”โรงหลอมเหล็ก”ไปพร้อมๆกัน
2 รอบ (รอบแรก 30 วินาที และรอบที่ 2 ใช้เวลา 1
นาทีเท่ากันทั้ง
2 รอบ) ในระหว่างรอให้เราไป รับสมัครแม่ทัพ(สุ่มขุนพล)
โดยเลือกให้ตัวเกมย่อยการ์ดที่ไม่ต้องการโดยใช้ปุ่มกรองระดับดาวให้เรา
แนะนำให้ย่อยตั้งแต่ระดับ 2 ดาวลงไป เราจะได้รับ EXP
คัมภีร์จากการย่อยนี้
ให้เราเก็บไว้ตีบวกคัมภีร์ให้กับแม่ทัพ หากได้การ์ด 3
ดาวมา
ให้เก็บไว้เรียนและวิจัยคัมภีร์ หากโชคดีอาจจะได้การ์ด 4 ดาวมาไว้ใช้งานด้วย

อัพเกรดเลเวลบ้านและเลเวลคลังไปพร้อมๆกัน
ให้ขึ้นเป็นเลเวล 3, 4 และ 5 ตามลำดับ ขั้นตอนนี้ใช้เวลาต่างกันเล็กน้อย
และในระหว่างรอให้ทำภารกิจตีบวกคัมภีร์ ไปด้วย แนะนำให้ตีบวกคัมภีร์”ดาบเจ็ดดาว”ของโจโฉให้ถึงเลเวล
3-5 ไปเลย เพราะจะมีภารกิจให้ตีบวกคัมภีร์แบบนี้ให้อีกที่เลเวล 3,
5,7 และ
10 ตามลำดับ

หลังจากที่เราตีบวกคัมภีร์ของโจโฉได้สำเร็จแล้ว
และกดส่งภารกิจ เราจะสำเร็จภารกิจ เลเวลแม่ทัพเพิ่มถึงเลเวล 5 ต่อเลยในทันที

สร้างค่ายสลาตันและค่ายกำแพงเหล็กไปพร้อมๆกัน(5
นาที) ในระหว่างรอนี้ ให้ทำภารกิจเรียนคัมภีร์อันที่ 2 ควบคู่ไปด้วย
โดยเลือกให้โจโฉและฮองฮูสง เรียนคัมภีร์”ป้องกันตีบวก”ที่ได้มาจากรางวัลภารกิจ
เพื่อลดดาเมจและการสูญเสียกำลังทหารให้น้อยที่สุด

อัพเลเวลค่ายกำแพงเหล็กและค่ายสลาตันขึ้นเป็นเลเวล
2 ไปพร้อมๆกัน (ใช้เวลา 7.30 นาที) และในส่วนรายการก่อสร้างที่
3 ให้อัพเกรดตำหนักขึ้นเป็นเลเวล 3 ทิ้งไว้(ใช้เวลา
20 นาที) ในระหว่างที่รอยาวๆนี้ ให้ทำภารกิจ
แสดงฝีมือกระดานทราย ให้ได้มากที่สุด แนะนำให้ผ่านให้ได้ทั้ง
4 ด่าน โดยใช้แม่ทัพ โจโฉและฮองฮูสง ซึ่งตอนนี้เลเวลจะอยู่ที่ประมาณ 5-6
หากด่านไหนผ่านไม่ได้
ให้ลองจับแม่ทัพ 2 คนนี้สลับตำแหน่งการยืนกันดูเรื่อยๆ ก็จะมีโอกาสเอาชนะด่านนั้นๆได้
หรือหากไม่ได้จริงๆ ก็รอให้เลเวลแม่ทัพถึงประมาณ 7-8 แล้วค่อยมาสู้ใหม่ก็ได้ครับ

นับจากนี้ไปภารกิจต่างๆ
ก็จะเน้นให้เราสร้างและอัพเกรดสิ่งก่อสร้างต่างๆ ภายในเมืองให้ได้ตามที่กำหนด
ซึ่งสามารถใช้ปุ่ม”ไป” เพื่อทำตามได้เลย

แต่จุดที่ควรรู้คือ
ตอนนี้เราสามารถสร้างสิ่งก่อสร้างได้พร้อมกันแบบฟรีๆ 2 รายการ
และแบบเสียเงินเหรียญ เพิ่มอีก 2 รายการ
วิธีการใช้รายการนี้ให้มีประโยชน์ที่สุดในตอนนี้คือ ให้สร้างสิ่งก่อสร้างไว้ในลิสต์รายการ
2 แบบฟรี โดยเลือกสิ่งก่อสร้างที่ใช้เวลาในสร้างน้อยที่สุดควบคู่กันไปเรื่อยๆ

หากมีรายการใดๆ ที่ต้องใช้เวลาในการสร้างมากกว่า 30
นาทีขึ้นไป
ให้สร้างเพิ่มเข้าไปในลิสต์รายการก่อสร้างที่ 3 และ 4 แบบใช้เหรียญซื้อรายกาเพิ่มแล้วรอยาวๆไป
วิธีนี้เป็นการ สงวนลิสต์รายการก่อสร้างที่ 1 และ 2 ไว้สำหรับสิ่งก่อสร้างที่ใช้เวลาสั้นๆ
ได้สร้างแบบไม่เสียเงินเหรียญ

                เมื่อทำตามขั้นตอนของภารกิจที่เหลือและเวลาผ่านไปประมาณ
4-6 ชั่วโมงแล้ว เราจะมีแม่ทัพทั้ง 2 กองพล
ที่มีเลเวลและจำนวนทหารเหมาะสมพร้อมที่จะเข้าโจมตีพื้นที่เลเวล 3 ได้แล้วดังตัวอย่าง

**พร้อมตีแล้วมาลุยกันเลย**

เลือกที่ดินเลเวล 3 ที่ต้องการและใกล้ที่สุด(มีผลคือ
ยิ่งใกล้ยิ่งง่าย) ตามตัวอย่างคือที่ดินแร่เหล็กเลเวล 3

ใช้คำสั่งออกรบแล้วเลือกส่งกองพลที่ 1 เข้าปะทะกับศัตรูก่อน

รอให้กองพลที่ 1 เดินทางไปถึง
จะพบเหตุการณ์ตะลุมบอนในพื้นที่นั้นๆ เป็นเวลา 5 นาที
ให้เรารีบส่ง กองพลที่ 2 เข้าไปเป็นกำลังเสริมเพื่อช่วยกองพลที่ 1 ทันที

ผลการรบของกองพลที่
1 คือเสมอ

ผลการรบของกองพลที่
2 คือสามารถเอาชนะ ศัตรูที่เหลืออยู่ได้ สำเร็จ